CELEX: 62015TN0269
Language: hu
Date: 2015-05-28 00:00:00
Title: T-269/15. sz. ügy: 2015. május 28-án benyújtott kereset – Novartis Europharm kontra Bizottság

24.8.2015   
            
            
               HU
            
            
               Az Európai Unió Hivatalos Lapja
            
            
               C 279/36
            
         2015. május 28-án benyújtott kereset – Novartis Europharm kontra Bizottság
   (T-269/15. sz. ügy)
   (2015/C 279/45)
   Az eljárás nyelve: angol
   
      Felek
   
   
      Felperes: Novartis Europharm (Camberley, Egyesült Királyság) (képviselő: C. Schoonderbeek ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a megtámadott határozatot; és
            
         
               —
            
            
               az Európai Bizottságot kötelezze a saját költségeinek, valamint a Novartis részéről felmerülő költségeknek a viselésére.
            
         
      Jogalapok és fontosabb érvek
   
   Jelen keresetével a felperes a „Vantobra-tobramicin” emberi felhasználásra szánt gyógyszer forgalomba hozatalának a Pari Pharma számára történő engedélyezéséről szóló, 2015. március 18-i C (2015) 1977 végleges bizottsági határozat megsemmisítését kérelmezi.
   Keresetének alátámasztása érdekében a felperes két jogalapot terjeszt elő.
   
               1.
            
            
               Az első jogalapot a felperes arra alapítja, hogy az Európai Bizottság határozata jogellenes, mivel az sérti a Novartis Europharm Ltd.-nek a TOBI Podhaler terméke tekintetében a 141/2000/EK rendelet (1) 8. cikkének (1) cikkén alapuló, ritka betegség gyógyszerére vonatkozó piaci kizárólagosságát, tekintettel arra, hogy a ritka betegség gyógyszerére vonatkozó piaci kizárólagosság időszaka még nem járt le, és piaci kizárólagosságtól, való, az ugyanezen rendelet 8. cikkének (3) bekezdése szerinti eltérés alkalmazására vonatkozó feltételek ugyanakkor nem teljesülnek.
            
         
               2.
            
            
               A második jogalapot a felperes arra alapítja, hogy az Európai Bizottság határozata azon ok folytán is jogellenes, hogy nem tartalmaz az Európai Unió működéséről szóló szerződés 269. cikkében, és a 726/2004/EK rendelet (2) 81. cikkének (1) bekezdésében megkövetelt indokolást.
            
         
      (1)  A ritka betegségek gyógyszereiről szóló, 1999. december 16-i 141/2000/EK rendelet (HL 2000. L 18., 1. o.; magyar nyelvű különkiadás 15. fejezet, 5. kötet, 21. o.).
   
      (2)  Az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról szóló, 2004. március 31-i 726/2004/EK európai parlamenti és tanácsi rendelet (HL L 136., 1. o.; magyar nyelvű különkiadás 13. fejezet, 34. kötet, 229. o.)